da en da nl ca da da de es da da da da da da da da da da da da da de sv de de da da nl da nb da da de da da da da da da da da da da da da da nl da en da da es nl da
Ny tandlægeuddannelse i Hjørring droppes: Fornuften har sejret | Tandlægeforeningen
22.3.2022 15:00:00 CET | Tandlægeforeningen
Regeringens planer om en ny tandlægeuddannelse i Hjørring er skrinlagt, og man vil i stedet optage flere på de eksisterende tandlægeuddannelser. Tandlægeforeningen glæder sig over beslutningen.
I juni sidste år indgik regeringen og en række partier en politisk aftale om at undersøge muligheden for at etablere en ny tandlægeuddannelse i Hjørring. Forslaget var en del af regeringens uddannelsesudspil.
Tandlægeforeningen er samtidig lykkedes med at fastholde de mange millioner til området og få oprettet flere studiepladser på de to eksisterende tandlægeuddannelser i Aarhus og København. Der lægges op til 30-40 flere nye studiepladser.
En beslutning, der glæder Tandlægeforeningens formand Susanne Kleist:
”Vi er utrolig glade for, at der er blevet lyttet til os. Jeg vil gerne i den forbindelse kvittere for den gode dialog, vi har haft med Venstre og Det Konservative Folkeparti. Danmark har brug for flere tandlæger, og vi har allerede to stærke fagmiljøer i København og Aarhus, som både hurtigere og billigere ville kunne bidrage til at løse den akutte samfundsudfordring, vi står over for,” fastslår Susanne Kleist.
Ifølge Susanne Kleist ville en ny tandlægeuddannelse i Hjørring have vanskeligt ved at tiltrække nok kvalificerede undervisere og forskere, ligesom skolen ikke ville have det patientgrundlag, det kræves, hvis man skal sikre en uddannelse på et højt fagligt niveau. Og da etableringen af uddannelsen samtidig ville have lange udsigter, ville det heller ikke løse den aktuelle tandlægemangel.
Der mangler tandlæger i Danmark
Tandlægemanglen giver allerede nu lange ventetider og længere transport til tandlægen. Det kan i sidste ende give tandsmerter og forværring af sygdom, forklarer Susanne Kleist.
”Vi forventer, at behovet for forebyggelse og behandling vil stige i fremtiden. Både på grund af et større antal ældre, der bevarer egne tænder og kræver mere tandpleje, og fordi de 18-21-årige fremover får tilbudt gratis tandpleje. Patienternes øgede behandlingsbehov og den større kompleksitet øger behovet for tandlægers kompetencer, og det er derfor vigtigt, at det netop er tandlæger, der uddannes flere af,” siger Susanne Kleist.
Tandlægeforeningen har derfor i flere år advaret politikerne om, at der ikke blev uddannet nok tandlæger. Foreningen har derfor anbefalet, at man optog flere tandlægestuderende og tilførte de nødvendige ressourcer for at opretholde kvaliteten og fagligheden på uddannelsen.
Udover flere tandlægestuderende vil regeringen igangsætte et udviklingsarbejde for at styrke regionaliseringen af tandlægeuddannelsen. Et udviklingsarbejde som Tandlægeforeningen gerne bidrager til:
”Vi stiller gerne vores viden, erfaringer og analyser til rådighed for regeringen med henblik på at gøre uddannelsen mere regional,” siger Susanne Kleist.
Tlf:26 82 18 24chh@tdl.dk
Tlf:61 33 86 46gan@tdl.dk
Tlf.: 70 25 77 11https://www.tandlaegeforeningen.dk/
Følg pressemeddelelser fra Tandlægeforeningen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Tandlægeforeningen
Tandlægeforeningen: Drop bureaukratiet og få mere lighed i sundhed16.9.2022 12:08:03 CEST | Pressemeddelelse
Tandbehandlinger med særligt tilskud skal automatisk godkendes op til 10.000 kr. årligt. Det foreslår Tandlægeforeningen, som mener, at forslaget kan give en økonomisk besparelse, og at patienternes tandsundhed samtidig løftes.
Tandlægeforeningen: Vi har brug for klare rammer for patienternes tandskadeerstatning25.8.2022 11:30:00 CEST | Pressemeddelelse
Regionerne kan ikke kræve at få de indbetalte administrationsomkostninger til Tandlægeforeningens Tandskadeerstatning tilbage. Det slår en ekstern juridisk vurdering fast.
Sukkerbomber i madpakken kan gå ud over tænderne14.8.2022 07:30:00 CEST | Pressemeddelelse
Snacks i børnenes madpakker indeholder ofte store mængder sukker, der kan give huller i tænderne. Erstat det søde med frugt og grønt og husk de gode tandplejevaner, opfordrer Tandlægeforeningen.
Tandlægeforeningen: Opgør med journalregler er en håndsrækning til ressourcesvage patienter8.8.2022 13:26:09 CEST | Pressemeddelelse
Der er politisk vilje på Christiansborg til at afskaffe en række nye journalregler, som går ud over både patienter og tandlæger. Det sker efter pres fra Tandlægeforeningen.
Snus hitter hos de unge, men kan give varige skader i mundhulen4.8.2022 09:29:37 CEST | Pressemeddelelse
Flere tandpatienter har skader i mundhulen på grund af snus eller røgfri nikotin, viser ny undersøgelse. Og skaderne skal tages meget alvorligt, advarer Tandlægeforeningen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022